

PROJEKTS uz 25.01.2024.

izskatīts [AK] 13.12.2023.

vēlamais datums izskatīšanai: [FK] 17.01.2024.

domē: 25.01.2024.

sagatavotājs: Guna Cielava

ziņotāji: Edvīns Šēpers, Jānis Ruks

LĒMUMS

Ādažos, Ādažu novadā

2024. gada 25. janvārī **Nr.**«DOKREGNUMURS»

**Par nosacītās cenas apstiprināšanu cirsmai īpašumā “Ziedoņu mežs”, cirtes veida maiņu īpašumos “Birznieku mežs”, “Sūnu mežs” un cirsmu pārvērtēšanu**

Ādažu novada pašvaldības dome izskatīja Pašvaldības mantas iznomāšanas un atsavināšanas komisijas (turpmāk – Komisija) 14.11.2023. sēdes protokolu Nr. ĀNP/1-7-14-2/23/33 “Par nosacītās cenas noteikšanu mežaudžu cirsmām pašvaldības nekustamo īpašumu “Laveru meži”, “Laveru mežiņš”, “Birznieku mežs”, “Sūnu mežs” un “Ziedoņu mežs” 27 nogabalos”.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Ar domes 24.08.2022. lēmuma Nr. 403 “Par izlases un kopšanas cirtes sagatavošanu” Komisijai tika uzdots organizēt meža izlases un kopšanas cirtes izsoles nekustamajos īpašumos “Laveru meži”, “Laveru mežiņš”, “Birznieku mežs”, “Sūnu mežs” un “Ziedoņu mežs”.
2. Ar domes 28.09.2022. lēmumu Nr. 458 “Par grozījumiem Ādažu novada pašvaldības domes 24.08.2022. lēmumā Nr.403 “Par izlases un kopšanas cirtes sagatavošanu”” tika noteikts, ka cirsmās ir veicama savākto zaru izsole, taču Komisijas ieskatā zaru pārdošana nav iespējama kā atsevišķa vienība, un lēmums ir atceļams objektīvu un saimniecisku apsvērumu dēļ.
3. Komisija 16.03.2023. saņēma Ādažu novada pašvaldības aģentūras “Carnikavas komunālserviss” Vides pārvaldības nodaļas vadītāja Edgara Sliedes e-pastu (reģ. Nr. ĀNP/1-11-1/23/1442) ar 23.12.2022. sagatavotiem dokumentiem par cirsmas koku novērtējumu pašvaldības nekustamo īpašumu zemes vienībās.
4. Pašvaldība 09.11.2023. saņēma Valsts meža dienesta izdotus apliecinājumu~~s~~ koku ciršanai (dok. reģ. Nr. ĀNP/1-11-1/23/6121 un ĀNP/1-11-1/23/5497).
5. Komisijas ieskatā, lai novērstu kopšanas un izlases cirsmu teritorijās paliekošo koku augšanas apstākļu pasliktināšanos un nodrošinātu šo koku sakņu sistēmas aizsardzību, ir jāveic mežaudžu pārvērtēšana - sagatavojot cirsmas izstrādes tehnoloģisko karti, piedastojot kokus, kuri atrodas tehnoloģiskajā koridorā, un palielinot paliekošo koku šķērslaukumu + 2m2 virs Ministru kabineta 18.12.2012. noteikumos Nr. 935 “Par koku ciršanu mežā” noteiktajām prasībām par koku skaitu šķērslaukumā.

Pamatojoties uz Pašvaldību likuma 10. panta pirmās daļas 17. punktu, Publiskas personas mantas atsavināšanas likuma 6. panta otro daļu, Ādažu novada domes 24.08.2022. lēmumu Nr. 403 “Par izlases un kopšanas cirtes sagatavošanu”, Pašvaldības mantas iznomāšanas un atsavināšanas komisijas 14.11.2023. sēdes protokolu Nr. ĀNP/1-7-14-2/23/33, kā arī ņemot vērā Attīstības komitejas 13.12.2023. atzinumu un Finanšu komitejas 17.01.2024. atzinumu, Ādažu novada pašvaldības dome

**NOLEMJ:**

1. **Apstiprināt** nosacīto cenu, kas noteikta ar Pašvaldības mantas iznomāšanas un atsavināšanas komisijas 14.11.2023. sēdes protokolu Nr. ĀNP/1-7-14-2/23/33 pašvaldībai piederošam mežaudzes īpašumam.

**“Ziedoņu mežs”**, Carnikavas pag., Ādažu nov., kadastra numurs 8052 009 0102, zemes vienības kadastra apzīmējums 8052 009 0102, platība 2,17 ha (1. kvartāla 1. nogabals, kailcirte, izcērtamā platība 1,6 ha) – **17 085,91 *euro*** (septiņpadsmit tūkstoši astoņdesmit pieci *euro* un 91 cents) un cirsmas tehnisko specifikāciju (Pielikums).

1. Mainīt cirtes izpildes veidu no “izlases cirte” uz “kailcirte” mežaudzei:
   1. nekustamā īpašuma “Birznieku mežs”, Carnikavas pag., Ādažu nov., kadastra numurs 8052 008 1261, sastāvā esošās zemes vienības ar kadastra apzīmējumu 8052 008 1261 mežaudzes 1., 2., 3. un 4. nogabalam, ar kopējo platību 10,72 ha;
   2. nekustamā īpašuma “Sūnu mežs”, kadastra numurs 8052 009 0095, sastāvā esošās zemes vienības ar kadastra apzīmējumu 8052 009 0095 mežaudzes 1., 2., 3., 5. un 6. nogabalam, ar kopējo platību 8,67 ha.
2. Uzdot pašvaldības Centrālās pārvaldes Nekustamā īpašuma nodaļai līdz 01.04.2024. veikt 2. punktā minēto nekustamo īpašumu cirsmu novērtēšanu. Ar vērtēšanu saistītos izdevumus apmaksāt no nodaļas 2024. gada budžeta tāmes līdzekļiem.
3. Uzdot Ādažu novada pašvaldības aģentūrai “Carnikavas komunālserviss” līdz 01.04.2024. pārvērtēt mežaudzes cirsmas nekustamajos īpašumos:
   1. “Laveru meži”, Carnikavas pag., Ādažu nov., kadastra numurs 8052 005 1269:
      1. zemes vienībai ar kadastra apzīmējumu 8052 005 1269, platība 4,3297 ha (2. kvartāla 1., 2., 3. nogabals, kopšanas cirte, izcērtamā platība 3,80 ha, un 4. nogabals, izlases cirte, izcērtamā platība 0,51 ha),
      2. zemes vienībai ar kadastra apzīmējumu 8052 005 1221, platība 1,0483 ha (1. kvartāla 1. nogabals, **izlases cirte**, izcērtamā platība 1,05 ha),
      3. zemes vienībai ar kadastra apzīmējumu 8052 005 1280, platība 0,7205 ha (3. kvartāla 1. un 2. nogabals, **kopšanas cirte**, izcērtamā platība 0,72 ha),
      4. zemes vienībai ar kadastra apzīmējumu 8052 005 1279, platība 2,6040 ha (1. kvartāla 1. nogabals, **izlases cirte**, izcērtamā platība 0,71 ha, 2. nogabals, **kopšanas cirte,** izcērtamā platība 0,94 ha un 3. nogabals, **izlases cirte**, izcērtamā platība 0,95 ha, kopējā izcērtamā platība 2,60 ha);
   2. “Laveru mežiņš”, Carnikavas pag. Ādažu nov., kadastra numurs 8052 005 1806:
      1. zemes vienībai ar kadastra apzīmējumu 8052 005 1052, platība 0,1431 ha (1. kvartāla 1. nogabals**, kopšanas cirte**, izcērtamā platība 0,14 ha),
      2. zemes vienībai ar kadastra apzīmējumu 8052 005 1129, platība 2,46 ha (2. kvartāla 1., 2., 3. un 4. nogabals, **kopšanas cirte** 2,46 ha).
4. Veiktgrozījumus domes 24.08.2022. lēmumā Nr. 403 “Par izlases un kopšanas cirtes sagatavošanu”:
   1. konstatējošās daļas 4.1. apakšpunktā mainīt teikuma daļu “izlases un kopšanas cirtes” aizstāt ar vārdu **“kailcirte”**;
   2. izteikt lemjošās daļas 1.8. un 4.1. apakšpunktu šādā redakcijā:

**“1.8. “Sūnu mežs” zemes vienības ar kadastra apzīmējumu 8052 009 0095 1. kvartāla nogabalos Nr.1, Nr.2, Nr.3, Nr.5 un Nr.6;”**;

**“4.1. organizēt 1. punktā minēto zemes vienību meža kailcirtes, izlases un kopšanas cirtes izsoles;”**.

1. Atcelt domes 28.09.2022. lēmumu Nr. 458 “Par grozījumiem Ādažu novada pašvaldības domes 24.08.2022. lēmumā Nr. 403 “Par izlases un kopšanas cirtes sagatavošanu””.
2. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

CKS, Pašvaldības mantas iznomāšanas un atsavināšanas komisijai, JIN, NĪN, IDRV - @

*Cielava, 27343916*